יעקב (יאן) טומרקין (נולד ב-15 בפברואר 1992) הוא שחיין אולימפי ישראלי, אלוף ישראל ושיאן ישראל בשחייה. נחשב לאחד השחיינים הישראלים הטובים ביותר בכל הזמנים. בעל הישג שיא אולימפי של שחיין ישראלי, השחיין הישראלי הראשון שהגיע למקום שביעי בגמר אולימפי (באולימפיאדת לונדון 2012). השתתף בשלוש אולימפיאדות, בחמש אליפויות עולם (שנגחאי 2011, ברצלונה 2013, קאזאן 2015, בודפשט 2017 ובקוואנגג'ו 2019) ובשמונה אליפויות אירופה במדי נבחרת ישראל. בין תאריו 3 פעמים סגן אלוף אירופה, בעל 2 מדליות ארד מאליפות אירופה (דברצן 2012), אלוף אירופה לנוער, פעמיים סגן אלוף אולימפי לנוער ופעמיים אלוף המכביה.